section_heading: Zemljopis
paragraph_text: Od Žepča je udaljeno 14 km i smješteno jugoistočno od grada, a od Zavidovića je udaljeno 8 km. Gornja Lovnica je smještena u brdskom krajoliku i svojim smještajem zaštićena od vanjskih utjecaja. Selom teku dvije rječice Pejića rijeka i Lovnica, koje se spajaju na mjestu gdje počinje Gornja Lovnica te se odatle nakon 3 km ulijevaju u rijeku Bosnu. Mjesto se nalazi na nadmorskoj visini od 250 do 494 metara, a najviši vrh je brdo Kremenjača sa 638 metara te izvan sela Lipovača sa 668 metara nadmorske visine.<ref>Slaven Tadić, Gornja Lovnica kroz povijest (povodom 25. godišnjice osnutka župe), Žepče, 2014., str. 9